**Ministerul Mediului, Apelor si Padurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 7201/3574/09.02.2022

**DECIZIA ETAPEI DE ÎNCADRARE**

**Nr. 12 din 09.02.2022**

Ca urmare a notificării adresate de către **Sfanta Manastire Cozia**, cu sediul in localitatea Calimanesti, str. Calea lui Traian, nr. 816, judetul Valcea,pentru planul ”***Amenajamentul fondului forestier proprietate privata apartinand Sfintei Manastiri Cozia din judetul Valcea (U.P. I Groset-Gura Negri, judetul Dambovita)***”, propus a fi amplasat în UAT I.L. Caragiale si UAT Vladeni, județul Dâmbovița, înregistrată la sediul APM Dâmbovița cu nr. 7201/19.05.2021, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*

**Agenţia pentru Protecţia Mediului Dâmboviţa decide**,

* + ca urmare a consultării autorităţilor publice participante în cadrul şedinţei Comitetului Special Constituit din data de 10.01.2022,
  + în conformitate cu prevederile art. 5 şi a anexei nr. 1 – Criterii pentru determinarea efectelor semnificative potenţiale asupra mediului din H.G. nr. 1076/2004 privind stabilirea procedurii de realizare a evaluării de mediu pentru planuri şi programe,
  + în lipsa comentariilor motivate din partea publicului interesat,

că planul ”***Amenajamentul fondului forestier proprietate privata apartinand Sfintei Manastiri Cozia din judetul Valcea (U.P. I Groset-Gura Negri, judetul Dambovita)***”, propus a fi amplasat în UAT I.L. Caragiale si UAT Vladeni, județul Dâmbovița, **nu necesită evaluare de mediu şi nu necesită evaluare adecvată şi se supune adoptării fără aviz de mediu.**

**1. Caracteristicile planurilor și programelor cu privire, în special la:**

a) *gradul în care planul sau programul creează un cadru pentru proiecte și alte activități viitoare fie în ceea ce privește amplasamentul, natura, marimea și condițiile de funcționare, fie în privința alocării resurselor*;

Suprafaţa totală a fondului forestier proprietate privata apartinand Sfintei Manastiri Cozia, judetul Dambovita, care face obiectul amenajării este de 399,77 ha.

Din punct de vedere administrativ-teritorial, suprafaţa luată în studiu se află pe raza U.A.T. Vladeni, I.L. Caragiale si Darmanesti, din judeţul Dâmbovița.

În prezent, suprafața fondului forestier ***U.P. I Groset-Gura negri*** din judeţul Dâmbovița este administrată de către Ocolul Silvic Codrii Verzi, din judeţul Arges.

1. **Repartiţia fondului forestier pe categorii de folosinţe**

Repartiţia fondului forestier pe folosinţe se prezintă astfel:

1. Păduri şi terenuri destinate împăduririi şi reîmpăduririi: 397,3 ha, reprezentand *A1. – Păduri şi terenuri destinate împăduririi pentru care se reglementează recoltarea de produse principale*;
2. Terenuri afectate gospodaririi padurilor: 1,0 ha, din care:

B.3. Instalatii de transport forestier – 0,8 ha;

B.7. Terenuri cultivate pentru nevoile administratiei – 0,2 ha,

C. Terenuri neproductive: stancarii, nisipuri, saraturi, mlastini, etc. – 0,8 ha;

D. Terenuri scoase temporar din fondul forestier – 0,6 ha, constand in *D.2 detinute de persoane fizice sau juridice fara aprobarile legale necesare, ocupatii si litigii*.

1. **Zonarea funcţională**

In concordanta cu obiectivele social economice fixate, conditiile stationale existente, telurile de gospodarire adoptate si structura reala a arboretelor, fondul forestier a fost incadrat, la actuala amenajare, in grupa I functionala (76,5 ha) si grupa a II-a functionala (320,8 ha), in urmatoarele categorii functionale:

- I.1D - Paduri din lunca si Delta Dunarii (ostroave si maluri fara zona dig-mal), si cele situate in lunca raurilor neindiguite – T IV – 76,5 ha;

- II.1C – Arborete destinate sa produca, in principal, lemn pentru cherestea – T VI – 320,8 ha;

Conform OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aceste arborete nu sunt incluse în reţeaua ecologică Natura 2000, planul nu este susceptibil a avea un impact negativ semnificativ asupra ariilor naturale protejate de interes comunitar si nu face obiectul unei evaluari adecvate.

Conform adresei nr. 1938/SF/15.11.2021 emisa de catre Sistemul de Gospodarire a Apelor Dambovita, amenajamentul UP I Groset-Gura Negri nu propune capitole si nu prevede lucrari de gospodarire a apelor, ce trebuie corelate cu lucrari existente, ci reprezinta un sistem de masuri pentru organizarea exploatarilor forestiere, cuprinzand refacerea, ameliorarea, marirea fondului forestier, productia si exploatarea lui rationala. Parcelele ce fac obiectul amenajamentului forestier nu sunt in legatura directa cu domeniul public sau privat al statului administrat de Administratia Nationala ”Apele Romane”.

1. **Subunităţi de gospodărire**

În raport cu obiectivele urmărite şi funcţiile de producţie şi de protecţie stabilite, a fost constituită subunitatea de producţie:

S.U.P. A – codru regulat, sortimente obisnuite: 320,8 ha;

S.U.P. X – zavoaie de plop si salcii: 76,5 ha;

1. **Bazele de amenajare**

S-au adoptat următoarele baze de amenajare:

**Regimul**: codru, crang si codru conventional;

**Compoziţia ţel**: corespunzătoare tipului natural fundamental de pădure pentru arboretele exploatabile si compozitia tel la exploatabilitatea pentru celelalte arborete;

**Exploatabilitatea**: de protectie pentru arboretele incadrate in grupa I functionala si tehnica pentru arboretele incadrate in grupa a II a functionala.

**Tratamente**: tăieri progresive, taieri rase si taieri in crang la salcamete si zavoaie de plopi;

**Ciclul**: 130 ani pentru SUP A si 30 ani pentru SUP X.

1. **Reglementarea procesului de producţie**
   1. *Analiza şi adoptarea posibilităţii*

La S.U.P. A s-au calculat urmatorii indicatori de posibilitate:

C.I – 1079 mc/an;

Q – 0,3;

m - -;

VD/10 – 58 mc/an;

VE/20 – 268 mc/an;

VF/40 – 370 mc/an;

VG/60 – 606 mc/an,

PCi – 58 mc/an;

P ded. – 703 mc/an;

P ind. – 700 mc/an;

P adoptata – 61 mc/an.

S-a adoptat posibilitatea de produse principale de 61 mc/an, valoare apropiata de indicatorul de posibilitate rezultat prin procedeul Cresterii indicatoare.

La SUP X s-a calculat posibilitatea prin metoda parchetatiei simple rezultand o suprafta medie de parcurs de 2,5 ha/an cu o posibilitate de 390 mc/an.

În deceniul următor s-au prevăzut a se executa următoarele lucrări de îngrijire a arboretelor:

* Degajari - 0,7 ha/an;
* Curatiri – 3,7 ha/an cu un volum de extras de 14 m3/an;
* Rărituri - 17,6 ha/an cu un volum de extras de 457 m3/an.

Cu taieri de igiena se estimeaza a se parcurge anuala 177,8 ha cu un volum de extras de 175 m3/an.

* 1. *Analiza şi adoptarea planurilor decenale*

Posibilitatea de produse principale se va recolta din arboretele din u.a.: 3 C, 25 D, 35 C, 35 E, 36 A, 36 B, 36 D, 36 E, 36 F, 36 G, 36 I, 36 J, 36 K, 37 A, 37 C, 183 A, 183 F.

Degajari s-au propus in arboretele din u.a.: 37 D, 37 E.

Curatiri s-au propus in arboretele din u.a.: 3 B, 12 C, 22 D, 24 C, 37 D, 37 E, 183 E.

Rărituri s-au propus în arboretele din u.a.: 1, 2 B, 3 A, 3 B, 4 C, 5 A, 6 A, 6 B, 16 B, 19 B, 19 D, 20 A, 21 A, 21 C, 22 D, 23 A, 24 A, 24 B, 25 A, 25 E, 26, 27 B, 27 C, 27 D, 28 A, 28 C, 36 C, 183 E, 185 A, 185 C.

”***Amenajamentul fondului forestier proprietate privata apartinand Sfintei Manastiri Cozia din judetul Valcea (U.P. I Groset-Gura Negri, judetul Dambovita)***” **nu propune** lucrări care fac obiectul aplicării prevederilor Directivei 85/337/CEE privind evaluarea efectelor anumitor proiecte publice şi private asupra mediului amendată prin Directiva 97/11/CE şi Directiva 2003/35/CE şi transpusă prin Legea nr. 50/1991 privind autorizarea executării lucrărilor de construcţii, cu modificările şi completările ulterioare şi prin Legea nr. 292/2018 privind evaluarea impactului anumitor proiecte publice şi private asupra mediului, *Anexa 2 – punctul 1 litera d) împădurirea terenurilor pe care nu a existat anterior vegetaţie forestieră sau defrişare în scopul schimbării destinaţiei terenului si punctul 10 litera e) construcţia drumurilor, porturilor şi instalaţiilor portuare, inclusiv a porturilor de pescuit, altele decât cele prevăzute în anexa nr. 1*);

De asemenea, conform adresei nr. 1938/SF/15.11.2021 emisa de catre Sistemul de Gospodarire a Apelor Dambovita, amenajamentul UP I Groset-Gura Negri nu propune capitole si nu prevede lucrari de gospodarire a apelor, ce trebuie corelate cu lucrari existente, ci reprezinta un sistem de masuri pentru organizarea exploatarilor forestiere, cuprinzand refacerea, ameliorarea, marirea fondului forestier, productia si exploatarea lui rationala.

**Planul de amenajare nu implica alte activitati decat cele legate de silvicultura si exploatare forestiera**.

**Amenajamentul silvic nu prevede:**

- realizarea unor activităţi care să devieze cursuri de apă, care să genereze poluare fonică, luminoasă, atmosferică sau prin care să se exploateze diverse zăcăminte minerale de suprafaţă sau subterane (inclusiv ape);

- realizarea de defrişări pentru schimbarea categoriei de folosinţă a terenului;

- inundarea terenurilor;

*b)gradul în care planul sau programul influenţează alte planuri şi programe, inclusiv pe cele în care se integrează sau care derivă din ele –* amenajamentul se coreleaza cu amenajamentele silvice ale suprafetelor limitrofe, creand conditii optime pentru a asigura continuitatea si functionalitatea vegetatiei fondului forestier.

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile –* amenajamentul își propune conservarea, protecția și îmbunătățirea calității mediului.

*d) problemele de mediu relevante pentru plan sau program:*

Planul de amenajare prezinta o abordare sustenabila si prevede o serie de masuri de administrare si gospodarire menite sa contribuie la conservarea biodiversitatii si protejarea mediului, astfel:

* menţinerea sau revenirea la compoziţiile corespunzătoare tipurilor natural fundamentale de pădure;
* promovarea și protecția regenerării naturale;
* reconstrucţia ecologică a arboretelor total destructurate;
* evitarea extinderii răşinoaselor în etajul făgetelor;
* promovarea prin tăierile de îngrijire a foioaselor în arboretele actuale amestecate de răşinoase cu foioase;
* întemeierea și conservarea arboretelor de tip natural, amestecate și pe cât posibil etajate;
* protejarea subarboretului;
* efectuarea în mod corespunzător a lucrărilor de îngrijire a arboretelor;
* raționalizarea accesului în pădure.

*e) relevanța planului sau programului pentru implementarea legislației naționale și comunitare de mediu*;

* Legea nr. 46/2008 *– Codul silvic, cu modificările și completările ulterioare;*
* Directiva Consiliului Europei 92/43/EEC *referitoare la conservarea habitatelor naturale și a florei și faunei sălbatice;*
* Ordinul MMP nr. 2387/2011 *pentru modificarea Ordinului ministrului mediului și dezvoltării durabile nr. 1964/2007 privind instituirea regimului de arie naturală protejată a siturilor de importanță comunitară, ca parte integrantă a rețelei ecologice europene Natura 2000 în România;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor;*

Amenajamentul propune lucrări silvice care au ca scop:

- gestionarea durabilă a pădurii;

- creșterea capacității de producție și protecție a pădurilor

-conservarea și ameliorarea biodiversității în scopul maximizării stabilității și potențialului polifuncțional al pădurilor;

*b) natura cumulativă a efectelor –* nu este cazul;

*c) natura transfrontieră a efectelor –* nu este cazul;

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate):* lucrările silvice sunt propuse pe suprafețe limitate de teren.

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural – nu este cazul;

*(ii)* depăşirea standardelor sau a valorilor limită de calitate a mediului – nu este cazul;

*(iii)* folosirea terenului în mod intensiv – nu este cazul;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**În situația apariției unor calamități naturale (doborâturi de vânt și rupturi de zăpadă, incendii, atacuri puternice ale dăunătorilor, uscarea anormală a arboretelor)** se propun următoarele măsuri:

* semnalarea de către personalul silvic de teren prin rapoarte a apariției doborâturilor/rupturilor de vânt sau de zăpadă și a celorlalți factori destabilizatori;
* materializarea pe hartă a suprafețelor afectate de doborâturi/rupturi în masă sau dispersate, atacuri de dăunători (Ips, Lymantria, etc.) sau de alti factori destabilizatori, pentru estimarea aproximativă a fenomenului;
* măsurarea suprafețelor afectate de doborâturi sau rupturi de vânt în masă, atacuri de dăunători sau de alți factori destabilizatori, pe suprafețe mari;
* punerea în valoare a masei lemnoase din suprafețele calamitate, valorificarea urgentă a masei lemnoase prin licitații pe picior, licitații de prestări servicii, vânzare către populație;
* curățarea de resturi de exploatare a suprafețelor în care s-au produs doborâturi și rupturi de vânt în masă, atacuri mari ale dăunătorilor;
* împădurirea suprafețelor afectate de calamități naturale în termen de cel mult două sezoane de vegetație de la evacuarea masei lemnoase;
* luarea tuturor măsurilor pentru menținerea unei stări fitosanitare bune a pădurii;
* pentru volumul recoltat din calamități se vor face precomptările necesare în sensul opririi de la tăiere a unui volum echivalent de produse principale din planul decenal al amenajamentului.

**În cazul apariției oricăror tipuri de calamități se va raporta situația către MMAP, ANPM, APM Dâmbovița**, în vederea analizării și stabilirii măsurilor de protecție a pădurilor și exploatare după caz, urmate de împăduriri.

**Obligaţiile titularului:**

* Se va notifica MMAP, ANPM, APM Dâmbovița în situația în care intervin modificări de fond care au stat la baza emiterii prezentei decizii.

***Procedura de evaluare de mediu derulată în conformitate cu prevederile H.G. nr. 1076/2004:***

* notificarea depusa decătre **Sfanta Manastire Cozia**, pentru declanșarea etapei de încadrare înregistrată cu nr. 7201/19.05.2021;
* Factura nr. MAN00001649/19.05.2021, privind încasarea tarifului pentru etapa de încadrare;
* proces verbal al ședinței CSC din 10.01.2022;

***Informarea și participarea publicului la procedura de evaluare de mediu:***

Agenția pentru Protecția Mediului Dâmbovita a asigurat accesul liber al publicului la informație prin:

* Anunțurile publicate de catre **Sfanta Manastire Cozia**, in [ziarul](http://www.anuntmediu.ro) Lumina în data de 19.05.2021 si 22.05.2021, privind depunerea notificării în vederea obținerii avizului de mediu;
* Documentația de susținere a solicitării a fost accesibilă spre consultare de către public pe toată durata derulării procedurii de reglementare la sediul Agenției pentru Protecția Mediului Dâmbovița;
* Anunțul public privind luarea deciziei etapei de încadrare a fost publicat în ziarul Lumina în data de 13.01.2022 și pe pagina de internet a Agenției pentru Protecția Mediului Dâmbovița.
* Precizăm că nu au existat comentarii/contestații din partea publicului interesat/potențial afectat pe parcursul procedurii de reglementare.

***Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.***

**DIRECTOR EXECUTIV**,

**Laura Gabriela BRICEAG**

**Șef Serviciu Avize**, **Acorduri**, **Autorizații**,

**Maria MORCOAȘE**

Întocmit,

consilier Florian **STĂNCESCU**